18/08/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 1 de agosto do 2022 da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Narón (expediente: IN407A 2021/254-1).

Expediente.: IN407A 2021/254-1. Promotora: UFD Distribución Electricidad, S. A. Denominación da instalación: AUMENTO DE POTENCIA CT CORNIDE-MANDIA (15CVC5) Concello: Narón. FEITOS 1 O 10/12/2021, a empresa promotora solicitou a autorización administrativa previa e a autorización administrativa de construción do proxecto de execución da dita instalación eléctrica, coa fin de dar subministro de 6,9 kW a unha vivenda unifamiliar no lugar de Redondo, concello de Narón, proxéctase a ampliación de potencia do CT CORNIDE- MANDIA (15CVC5, expediente 315/02) de 250 kVA de potencia a un de 400 kVA, alimentado pola liña de distribución de media tensión SMR-711 (CAMPELO) procedente da Subestación de Santa Marina. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: · Proxecto de execución denominado AUMENTO DE POTENCIA CT CORNIDE-MANDIA (15CVC5), asinado por D. Cecchini Marcelino, Remedios, Enxeñeira Técnica Industrial, nº colexiada 2033 de A Coruña, o 21.10.2021 con nº de visado 2934/21-CO do 21.10.2021. · CONTESTACIÓN A REQUIRIMENTO, asinado por D. Cecchini Marcelino, Remedios, Enxeñeira Técnica Industrial, nº colexiada 2033 de A Coruña, o 4.05.2022.2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). En cumprimento do artigo 46. e) da dita lei, o solicitante o solicitante declara que dispón de acordos previos con todas as persoas titulares dos bens e dereitos afectados.3 Consonte os artigos 127.1 e 127.2 do Real decreto 1955/2000, de 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral afectadas dunha separata do proxecto, na parte na que a instalación puidera prexudicar a bens e dereitos ao seu cargo, contendo as características da instalación e a documentación cartográfica correspondente. Se lle solicitou o preceptivo informe a Concello de Narón. Non consta no expediente, a día de hoxe, contestación do organismo á solicitude de condicionado nin á reiteración.4 Os servizos técnicos da xefatura territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1) O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2) A lexislación a aplicar neste expediente é a que de seguido se relaciona: A Lei 24/2013, do 26 de decembro, do sector eléctrico. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. O Real decreto 842/2002, do 2 de agosto, polo que se aproba o Regulamento electrotécnico para baixa tensión. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As instalacións atópanse en, lugar de Redondo no concello de Narón e as súas características técnicas son as seguintes: -LMTS a 15 kV, de 18 m, condutor tipo RHZ1-2OL 12/20 kV 1x240 mm2 Al, con orixe no PA/S proxectado no apoio n.º AOLKT56Q//63-7 existente da liña SMR-711 (CAMPELO) e remate no CTC proxectado. Desmantelamento da LMTS, condutor HZ1-2OL 12/20KV 3(1x95) mm2 Al, que alimenta ao CT CORNIDE-MANDIA (15CVC5, expediente 315/02) de 250k kVA existente. -Novo CT Cornide-Mandia (15CVC5) compacto prefabricado, cunha potencia de400 kVA, unha relación de transformación de 15.000/400-230 V e configuración 2L+1P (unha cela telecontrolada libre para futuro anillamento). Desmantelamento do CT CORNIDE-MANDIA (15CVC5, expediente 315/02) 4) No expediente consta un informe favorable dos servizos técnicos desta xefatura territorial. De acordo con todo o sinalado, RESOLVO 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeriro e Buongiovanni Sellens, Ruben Enrique e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 1 de agosto do 2022 Isidoro Martínez Arca Xefe territorial da Coruña